pythainlp/thai_wikipedia_clean_20230101 huggingface dataset:
สิงหาคม 2558 รินรดาได้รับการติดต่อให้มาทดสอบการแสดงกับทางช่อง 3 แล้วเริ่มถ่ายแบบในนิตยสาร อ่านช่วงรายการทางช่อง 3 จนได้แสดงละครเรื่องแรกคือ "ตะวันยอแสง" ขณะศึกษาอยู่ชั้นปีที่ 3 รับบทเป็น ใจบุญ หลังจากนั้นได้รับบทนางเอกเรื่องแรกในละครซีรีส์เรื่อง "ซีรีส์ลูกผู้ชาย : ภูผา" รับบทเป็น ทอรุ้ง และผลงานในปี 2562 ละครเรื่อง "กรงกรรม" รับบทเป็น วรรณา
จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดสุโขทัย พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งเมื่อปี พ.ศ. 2557 แต่ลดลงจากเดิม 1 ที่นั่งจากการเลือกตั้งเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองสุโขทัย อำเภอศรีสำโรง และอำเภอกงไกรลาศ (เฉพาะตำบลไกรกลาง ตำบลไกรใน ตำบลกกแรต และตำบลบ้านใหม่สุขเกษม)
เขตการเลือกตั้งที่ 2 ประกอบด้วยอำเภอทุ่งเสลี่ยม อำเภอบ้านด่านลานหอย อำเภอคีรีมาศ และอำเภอกงไกรลาศ (ยกเว้นตำบลไกรกลาง ตำบลไกรใน ตำบลกกแรต และตำบลบ้านใหม่สุขเกษม)
เขตการเลือกตั้งที่ 3 ประกอบด้วยอำเภอสวรรคโลก อำเภอศรีนคร และอำเภอศรีสัชนาลัย
ภูริตา สุปินชุมภู ชื่อเล่น หวาน (เกิด 25 พฤศจิกายน พ.ศ. 2536) เป็นนักแสดงหญิงชาวไทย สังกัดสถานีโทรทัศน์ไทยทีวีสีช่อง 3
ภูริตาเกิดที่ อำเภอแม่สรวย จังหวัดเชียงราย ศึกษาระดับมัธยมศึกษาที่โรงเรียนสตรีวิทยา 2 ปัจจุบันสำเร็จการศึกษาระดับปริญญาตรี สาขาวิชาสารสนเทศศึกษา คณะมนุษยศาสตร์ มหาวิทยาลัยศรีนครินทรวิโรฒ เกียรตินิยมอันดับ 2 เริ่มต้นเข้าวงการจากการถ่ายโฆษณา ปี 2557 มีโอกาสแสดงภาพยนตร์เรื่องแรก "รักหมดแก้ว" ในบทของ ไฟเลี้ยว ที่ลงทุนตัดผมสั้นแม้ไม่ชอบผมสั้น แสดงภาพยนตร์เรื่องที่ 2 "From Bangkok to Mandalay ถึงคน…ไม่คิดถึง" ภาพยนตร์ร่วมลงทุนระหว่าง ไทย – เมียนมา ปี พ.ศ. 2561 แสดงละครเรื่องแรกและรับบทเป็นผ่อง ในละครตลกย้อนยุคเรื่อง "ทองเอก หมอยา ท่าโฉลง" และแสดงละครเรื่อง "ลับลวงใจ" และ "มือปราบข้าวสารเสก"
ภูริตา ชื่นชอบนักแสดง แอน ทองประสม ยังชอบอ่านนิยายรัก ของโสภี พรรณราย,กิ่งฉัตร, ปิยะพร ศักดิ์เกษม, ร่มแก้ว ที่เอามาทำเป็นละคร รวมถึงหนังสือแนวสยองขวัญ ของนักเขียนภาคินัย หนังสือสอบสวนคินดะอิจิ สารคดีท่องเที่ยวต่างประเทศ
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดชุมพร กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วย อำเภอเมืองชุมพร (ยกเว้นตำบลวังใหม่ ตำบลบ้านนา ตำบลหาดพันไกร ตำบลบางลึก และตำบลถ้ำสิงห์) และอำเภอสวี (ยกเว้นตำบลเขาทะลุและตำบลเขาค่าย)
เขตการเลือกตั้งที่ 2 ประกอบด้วย อำเภอท่าแซะ อำเภอปะทิว และอำเภอเมืองชุมพร (เฉพาะตำบลวังใหม่ ตำบลบ้านนา ตำบลหาดพันไกร ตำบลบางลึก และตำบลถ้ำสิงห์)
เขตการเลือกตั้งที่ 3 ประกอบด้วย อำเภอหลังสวน อำเภอละแม อำเภอพะโต๊ะ อำเภอทุ่งตะโก และอำเภอสวี (เฉพาะตำบลเขาทะลุและตำบลเขาค่าย)
ภาษาเขมรสุรินทร์
ไจแอนท์ (บอยแบนด์)
อ็องรี เลอแฟฟวร์
อ็องรี เลอแฟฟวร์  เป็นนักสังคมวิทยาและนักปรัชญาสายมาร์กซิสต์ชาวฝรั่งเศส แนวคิดของเขาให้ความสำคัญมุ่งอธิบายความสัมพันธ์ระหว่างพื้นที่และเวลา แนวคิดของเลอแฟฟวร์มีอิทธิพลต่อการศึกษาทฤษฎีสังคมเมือง (urban theory) และเกี่ยวข้องกับภูมิศาสตร์มนุษย์ (human geography) อันเป็นศาสตร์ที่มุ่งเน้นให้มนุษย์ปรับตัวเข้ากับสภาพแวดล้อม ตลอดจนศึกษาว่ามนุษย์ที่เกิดภายใต้สภาพแวดล้อมทางกายภาพที่เปลี่ยนแปลงไปบนพื้นผิวโลก เช่น พื้นที่สีเขียว แม่น้ำ อากาศ เป็นต้น จะมีพฤติกรรมและความแตกต่างกันอย่างไร งานของเลอแฟฟวร์ไม่เป็นที่สนใจมากนักในช่วงแรก แต่ต่อมาได้รับการกล่าวถึงในวงกว้างและมีอิทธิพลต่อสาขาวิชาต่าง ๆ มากมาย
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดตรัง กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วย อำเภอเมืองตรัง อำเภอนาโยง และอำเภอย่านตาขาว (เฉพาะตำบลนาชุมเห็ดและตำบลโพรงจระเข้)
เขตการเลือกตั้งที่ 2 ประกอบด้วย อำเภอรัษฎา อำเภอห้วยยอด อำเภอวังวิเศษ อำเภอสิเกา และอำเภอกันตัง (เฉพาะตำบลโคกยาง)
เขตการเลือกตั้งที่ 3 ประกอบด้วย อำเภอหาดสำราญ อำเภอปะเหลียน อำเภอย่านตาขาว (ยกเว้นตำบลนาชุมเห็ดและตำบลโพรงจระเข้) และอำเภอกันตัง (ยกเว้นตำบลโคกยาง)
ภาษาแคชเมียร์
ความสามารถของสมองด้านบริหารจัดการ
โยกเยก เชิญยิ้ม
โยกเยก เชิญยิ้ม มีชื่อจริงว่า อัครเดช รอดวินิจ เกิดเมื่อวันที่ 14 กันยายน พ.ศ. 2523(ชื่อเล่น โยกเยก) ส่วนสูง 213 เซนติเมตร น้ำหนัก 140 กิโลกรัม เป็นนักแสดงตลกชาวไทยที่สูงที่สุดในประเทศไทย และเป็นหนึ่งในสมาชิกของคณะเชิญยิ้ม
โยกเยก เชิญยิ้ม มีชื่อจริงว่า อัครเดช รอดวินิจ เกิดเมื่อวันที่ 14 กันยายน พ.ศ. 2523 ชื่อเล่น โยกเยก เป็นนักแสดงตลกชาวไทยเกิดที่อำเภอบ้านหมอ จังหวัดสระบุรีและเป็นหนึ่งในสมาชิกคณะเชิญยิ้ม
โยกเยกจบการศึกษาจากวิทยาลัยเทคนิคสระบุรีและปริญญาตรี มหาวิทยาลัยรังสิต
โยกเยกเริ่มเข้าสู่วงการเป็นนักแสดงตลกชาวไทยและมีรูปร่างยักษ์ต่อมาเริ่มมีความสามารถในการแสดงตลกของเตี้ย พิจิตร จึงแยกย้ายคณะไปทั้งคณะของตัวเองใช้ชื่อว่า เตี้ย พิจิตร และในปัจจุบันตอนนี้สมาชิกของโย่ง เชิญยิ้ม มีสมาชิกนักแสดงตลก ประกอบด้วย พวง เชิญยิ้ม, นง เชิญยิ้ม, แกละ เชิญยิ้ม โยกเยก เชิญยิ้ม และ บอย เชิญยิ้ม
ปัจจุบันโยกเยกมีผลงานการแสดงภาพยนตร์และละครโทรทัศน์เป็นต้น
และรายการโทรทัศน์อื่นๆ เช่น คู่หูทดลองวิทย์
โดราเอมอน ตอน โนบิตะสำรวจดินแดนจันทรา
โดราเอมอน: โนบิตะสำรวจดินแดนจันทรา (のび太の月面探査記 "โนบิตะ โนะ เกะสึเม็น ทันซะกิ") เป็นโดราเอมอนฉบับภาพยนตร์ ลำดับที่ 39 เข้าฉายในประเทศญี่ปุ่นในวันที่ 1 มีนาคม 2562 เป็นเนื้อเรื่องเกี่ยวกับการผจญภัยในดวงจันทร์ ซึ่งเป็นภาพยนตร์เนื้อเรื่องใหม่ทั้งหมด กำกับภาพยนตร์โดย Shinosuke Yakuwa ผู้กำกับ "โดราเอมอน ตอน โนบิตะบุกดินแดนมหัศจรรย์ เปโกะกับห้าสหายนักสำรวจ" และ "โดราเอมอน ตอน โนบิตะกำเนิดประเทศญี่ปุ่น" ภาพยนตร์นี้กลายเป็นภาพยนตร์โดราเอมอนภาคสุดท้ายที่ฉายในยุคเฮเซ ก่อนที่จะก้าวเข้าสู่ยุคเรวะ (ภาพยนตร์ถูกฉายก่อนนับศักราชใหม่)
เพลงเปิด  : Yume Wo Kanaete Doraemon ช่วยทำความฝันให้เป็นจริงด้วย โดราเอมอน
ศิลปิน : MAO ประสานเสียง : ฮิมาวาริคิดส์
เพลงแทรก  : Usagi no dance (Disco Mix) เหล่ากระต่ายเริงระบำ (ดิสโก้ มิกซ์) - 兎のダンス（ディスコMix）
เพลงปิด : THE GIFT ของขวัญ
ศิลปิน : Dai Hirai
ณัฐชา บุญไชยอินสวัสดิ์
ณัฐชา บุญไชยอินสวัสดิ์ (เดิมชื่อ ณัฐชา บุญมี ชื่อเล่น กาย; เกิดเมื่อวันที่ 11 เมษายน พ.ศ. 2533 ที่อำเภอขนอม จังหวัดนครศรีธรรมราช) เป็นนักการเมืองชาวไทย อดีตรองโฆษกพรรคอนาคตใหม่ ปัจจุบันเป็นรองเลขาธิการพรรคก้าวไกล สมาชิกสภาผู้แทนราษฎรกรุงเทพมหานคร สังกัดพรรคก้าวไกล และประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน สภาผู้แทนราษฎร
ณัฐชา บุญไชยอินสวัสดิ์ เกิดวันที่ 11 เมษายน พ.ศ. 2533 เป็นบุตรของสุรชัย บุญมี และ กัลยา ไชยสุโข จบมัธยมศึกษาที่โรงเรียนทวีธาภิเศก จบประกาศนียบัตรวิชาชีพ (ช่างไฟฟ้ากำลัง) วิทยาลัยเทคโนโลยีสยาม และประกาศนียบัตรวิชาชีพชั้นสูง (เครื่องไฟฟ้า) วิทยาลัยเทคโนโลยีสยาม
ภายหลังที่ณัฐชา  บุญไชยอินสวัสดิ์ได้ตัดสินใจหยุดเรียนระดับการศึกษาประกาศนียบัตรวิชาชีพจากสถาบันเทคโนโลยีสยาม ณัฐชาก็ได้มาทำงานกับบริษัทรับเหมาก่อสร้าง ไทย-เซมคอน ในช่วงปี พ.ศ. 2554 และได้เป็นผู้ก่อตั้ง บริษัท ซีม ดีเวลลอปเมนท์ (ประเทศไทย) ซึ่งเป็นประธานตั้งแต่ปี พ.ศ. 2557
ต่อมาณัฐชา บุญไชยอินสวัสดิ์ ได้สมัครเป็นสมาชิกพรรคอนาคตใหม่ โดยลงสมัครในเขตบางขุนเทียน และสามารถเอาชนะสากล ม่วงศิริ ด้วยคะแนน 38,340 ต่อ 23,425 คะแนน
เดอะเฟซเมนไทยแลนด์ ซีซัน 3
เดอะเฟซเมนไทยแลนด์ ซีซัน 3  รายการเรียลลิตีเพื่อค้นหาสุดยอดนายแบบ และนักแสดง
ในวันที่ 23 กันยายน พ.ศ. 2562 ได้มีการแถลงข่าวเปิดตัวรายการอย่างเป็นทางการ ซึ่งได้มีการเปิดตัวเมนเทอร์คนใหม่ของซีซันนี้ ได้แก่ อคัมย์สิริ สุวรรณศุข, จิรายุ ละอองมณี, อารยา อินทรา และ อจิรภา ไมซิงเกอร์ ส่วน อองตวน ปินโต ยังคงรับหน้าที่เป็นพิธีกรของรายการ โดยรายการกำหนดออกอากาศครั้งแรกในวันที่ 5 ตุลาคม ปีเดียวกัน
ในวันที่ 7 ธันวาคม พ.ศ. 2562 ก็ได้ผู้ชนะคนที่สามของรายการคือ "บอส" ธวัชนินทร์ ดารายน
ตอนที่ 1 : Casting, Acting Skill, Team Selection, Photo Shoot and Promotional Video.
"ออกอากาศ 5 ตุลาคม 2562"
ต่อมา ได้เปิดตัวเมนเทอร์ของซีซันนี้ทั้ง 4 คน ได้แก่ จั๊กจั่น อคัมย์สิริ, เก้า จิรายุ, อาร์ต อารยา และ ซาบิน่า อจิรภา หลังจากการแนะนำตัวของเมนเทอร์ ผู้เข้าแข่งขันทั้งหมดได้เดินแบบและโชว์ทักษะในการแสดง ในระหว่างนี้เมนเทอร์จะให้คะแนนกับผู้เข้าแข่งขันแต่ละคน รอบต่อมาเป็นการแต่งตัวตามบุคลิกของตนเองเพื่อให้เมนเทอร์เลือกเข้าทีม โดยแบ่งออกเป็นสามทีม ทีมละสามถึงห้าคนตามที่เมนเทอร์หรือผู้เข้าแข่งขันได้ตัดสินใจเลือก
อย่างไรก็ตาม ทีมที่แพ้แคมเปญยังต้องส่งลูกทีมของตนเองเข้าห้องคัดออกทีมละ 1 คน หลังจากจบแคมเปญในตอนที่ 2
ตอนที่ 2 : A Walk of Remembrance.
"ออกอากาศ 12 ตุลาคม 2562"
ตอนที่ 3 : The Love of My Life.
"ออกอากาศ 19 ตุลาคม 2562"
ตอนที่ 4 : The Ride of Dignity.
"ออกอากาศ 26 ตุลาคม 2562"
ตอนที่ 5 : Love is For All.
"ออกอากาศ 2 พฤศจิกายน 2562"
ตอนที่ 6 : Stay Cool.
"ออกอากาศ 9 พฤศจิกายน 2562"
ตอนที่ 7 : The Magic Move.
"ออกอากาศ 16 พฤศจิกายน 2562"
ตอนที่ 8 : New Face Mission.
"ออกอากาศ 23 พฤศจิกายน 2562"
ตอนที่ 9 : The Adventurous Voyage.
"ออกอากาศ 30 พฤศจิกายน 2562"
ตอนที่ 10 : Final Four.
"ออกอากาศ 7 ธันวาคม 2562"
หลังจากฉายเทปการบันทึกการแข่งขันแคมเปญสุดท้าย ได้มีการประกาศผลการแข่งขัน โทนี่ และ ทีมมี่ ได้ผ่านเข้าสู่รอบต่อไป บอส เป็นผู้ชนะในแคมเปญ ส่วนซีเกมส์ ไม่ผ่านในช่วงแคมเปญ แต่ได้สิทธิ์คุ้มกันจากผลโหวตของผู้ชมในสื่อสังคมออนไลน์เฟซบุ๊ก ซึ่ง ซีเกมส์ ได้คะแนนโหวตมากที่สุด ทำให้ผู้เข้าแข่งขันทั้งสี่คนได้เข้ารอบไฟนัลวอล์กทั้งหมด
ทีม เก้า
ทีม จั๊กจั่น
ทีม อาร์ต ซาบีน่า
เจ้าหญิงมารี ลูอีสแห่งออร์เลอ็อง (1896-1973)
เจ้าหญิงมารี ลูอีสแห่งออร์เลอ็อง (1896-1973)  ประสูติเมื่อวันที่ 31 ธันวาคม 2439 เป็นพระธิดาพระองค์ใหญ่ใน เจ้าชายเอ็มมานูเอล ดยุกแห่งเวนมอนต์ และ เจ้าหญิงอ็องเรียตแห่งเบลเยียม เป็นพระนัดดาใน เจ้าชายฟิลิป เคานต์แห่งแฟลนเดอส์ พระราชปนัดดาใน พระเจ้าเลออปอลที่ 1 แห่งเบลเยียม ในขณะที่พระบิดาของพระองค์นั้นเป็นพระราชปนัดดาใน พระเจ้าหลุยส์-ฟีลิปที่ 1 แห่งฝรั่งเศส
เจ้าหญิงมารี ลูอีสแห่งออร์เลอ็อง ทรงเสกสมรสกับ เจ้าชายฟิลิปแห่งบูร์บง-ซิซิลีทั้งสอง เมื่อวันที่ 12 มกราคม 2459 รับพระราชทานพระอิสริยยศ เจ้าหญิงแห่งบูร์บง-ซิซิลีทั้งสอง พระชายา มีพระโอรสร่วมกัน 1 พระองค์ คือ
หลังจากนั้น ทั้ง 2 พระองค์ทรงหย่ากันในปี 2468 เจ้าหญิงมารี ลูอีสแห่งออร์เลอ็อง ทรงเสกสมรสครั้งที่ 2 กับ วาลเตอร์ คิงส์แลนด์ นักธุรกิจชาวอเมริกัน เมื่อวันที่ 12 ธันวาคม 2471 ไม่มีพระบุตร โดยทรงประทับใน คอนเนตทิคัต ต่อมา เจ้าหญิงมารี ลูอีสแห่งออร์เลอ็อง สิ้นพระชนม์ลงเมื่อวันที่ 8 มีนาคม 2516 สิริพระชันษา 76 ปี
เจ้าชายฟิลิปแห่งบูร์บง-ซิซิลีทั้งสอง
เจ้าชายฟิลิปแห่งบูร์บง-ซิซิลีทั้งสอง  ประสูติเมื่อวันที่ 10 เมษายน 2420 ณ กาน ฝรั่งเศส เป็นพระบุตรลำดับที่ 10 และพระโอรสลำดับที่ 5 ใน เจ้าชายอัลฟอนโซ เคานต์แห่งคาแซร์ตา และ เจ้าหญิงมาเรีย อันโทเนียตาแห่งบูร์บง-ซิซิลีทั้งสอง
พระองค์ทรงเสกสมรสกับ เจ้าหญิงมารี ลูอีสแห่งออร์เลอ็อง (1896-1973) พระราชปนัดดาใน พระเจ้าเลออปอลที่ 1 แห่งเบลเยียม เมื่อวันที่ 12 มกราคม 2459 พระชายารับพระราชทานพระอิสริยยศ เจ้าหญิงแห่งบูร์บง-ซิซิลีทั้งสอง พระชายา มีพระโอรสร่วมกัน 1 พระองค์ คือ
หลังจากนั้น ทั้ง 2 พระองค์ทรงหย่ากันในปี 2468 ต่อมาพระองค์ก็ทรงเสกสมรสใหม่กับ ออเดตเต ลาโบริ บุตรสาวของทนายตวามชาวฝรั่งเศส เมื่อวันที่ 10 มกราคม 2470 ไม่มีพระบุตร
พระราชพิศาลสุธี (อาจ อาวุธปญฺโญ)
พระราชพิศาลสุธี (อาจ อาวุธปญฺโญ) เจ้าคณะจังหวัดบุรีรัมย์ (ธรรมยุติกนิกาย) และเจ้าอาวาสวัดทุ่งโพธิ์ ตำบลอิสาณ อำเภอเมืองบุรีรัมย์ จังหวัดบุรีรัมย์
พระราชพิศาลสุธี นามเดิมชื่อ อาจ นามสกุล ยืนนาน
อายุได้ 21 ปี เข้ารับการอุปสมบทเป็นพระภิกษุ ณ พัทธสีมาวัดบูรพาราม (พระอารามหลวง) จังหวัดสุรินทร์ โดยมี พระราชวุฒาจารย์ (ดูลย์ อตุโล) วัดบูรพาราม (พระอารามหลวง) จังหวัดสุรินทร์ เป็นพระอุปัชฌาย์ พระสมศักดิ์ ปณฺฑิโต มีสมณศักดิ์ในปัจจุบันที่พระราชวรคุณ (สมศักดิ์ ปณฺฑิโต) วัดบูรพาราม (พระอารามหลวง) จังหวัดสุรินทร์ เป็นพระอนุสาวนาจารย์ ได้รับฉายานามว่า “อาวุธปญฺโญ”
รางวัล,เกียรติคุณ.
ทั้งนี้ พระบาทสมเด็จพระบรมนาถนโรดม สีหมุนี ทรงมีพระบรมราชโองการ โปรดเกล้าโปรดกระหม่อม พระราชทานเครื่องราชอิสริยาภรณ์สุวัตถารา ชั้นมหาศิริวัฒน์ ระดับชั้นเอก โปรดถวาย พระราชพิศาลสุธี (อาจ อาวุธปญฺโญ) เจ้าอาวาสวัดทุ่งโพธิ์ เจ้าคณะจังหวัดบุรีรัมย์ (ธรรมยุต)
ชินวัฒน์ วงศ์ไชย
ชินวัฒน์ วงศ์ไชย (เกิดวันที่ 8 ธันวาคม พ.ศ. 2539) เป็นนักฟุตบอลชาวไทย ปัจจุบันเล่นในตำแหน่งกองหลังให้กับพีที ประจวบในไทยลีก โดยยืมตัวจากบุรีรัมย์ ยูไนเต็ด
อัสสัมชัญ.
ใน พ.ศ. 2557 การแข่งขันจตุรมิตรสามัคคี ครั้งที่ 27 ชินวัฒน์ได้ลงเล่นให้กับอัสสัมชัญ เขามีส่วนช่วยให้ทีมเข้าชิงชนะเลิศกับคู่ปรับตลอดกาลอย่างกรุงเทพคริสเตียน สุดท้าย ผลจบลงด้วยการเสมอ 1–1 คว้าแชมป์ร่วมทั้งสองโรงเรียน
พีทีที ระยอง.
ในฤดูกาล 2560 ชินวัฒน์ ได้ย้ายมาเล่นให้กับพีทีที ระยอง ต่อมาในฤดูกาล 2561 เขาลงเล่นให้กับสโมสรทั้งหมด 22 นัด ซึ่งในหลาย ๆ นัด เขาจะยืนในตำแหน่งกองหลังคู่กับ กรวิทย์ นามวิเศษ อดีตกองหลังของบุรีรัมย์ ยูไนเต็ด ทำให้ทั้งคู่ทำผลงานในด้านเกมรับได้ดี จนสามารถพาทีมเลื่อนชั้นสู่ไทยลีก ฤดูกาล 2562 ได้สำเร็จ ชินวัฒน์ได้รับคำชื่นชมจาก ธีระศักดิ์ โพธิ์อ้น หัวหน้าผู้ฝึกสอนของสโมสร ว่าในอนาคตมีโอกาสที่จะติดทีมชาติไทยได้
ในเดือนธันวาคม พ.ศ. 2562 ชินวัฒน์ ได้ย้ายมาร่วมทีมบุรีรัมย์ ยูไนเต็ด สโมสรร่วมลีกเดียวกัน ภายหลังจากที่พีทีที ระยอง ทีมเก่าของเขา ยุบทีมไปแล้ว
ในวันที่ 6 กันยายน พ.ศ. 2563 ชินวัฒน์ ถูกปล่อยยืมตัวให้กับระยอง
ทีนชาติ.
ชินวัฒน์ เคยมีชื่อเก็บตัวกับทีมฟุตบอลนักเรียนไทยรุ่นอายุไม่เกิน 18 ปี ในการแข่งขันฟุตบอลนักเรียนชิงแชมป์เอเชีย ครั้ง 42 ก่อนที่จะถูกตัดชื่อออกไป
ในช่วงปลายปี 2560 ชินวัฒน์ ได้เริ่มคบหาดูใจกับ บุษกร เอกพันธ์ หนึ่งในทีมงานของสมาคมฟุตบอลหญิง และเจ้าหน้าที่ประชาสัมพันธ์ของสมาคมกีฬาฟุตบอลแห่งประเทศไทยฯ
ถวิล สุนทรศารทูล
ถวิล สุนทรศารทูล เป็นอดีตรัฐมนตรีช่วยว่าการกระทรวงมหาดไทย ในรัฐบาลของจอมพลถนอม กิตติขจร 2 สมัย และเป็นอดีตปลัดกระทรวงมหาดไทย
นายถวิล สุนทรศารทูล เกิดวันที่ 15 ธันวาคม พ.ศ. 2450 ถึงแก่อนิจกรรมด้วยโรคหลอดเลือดสมอง​ 14 กรกฎาคม พ.ศ. 2519 เป็นชาวนครปฐมโดยกำเนิดและเป็นนายกสมาคมชาวนครปฐมตั้งแต่ปี พ.ศ. 2512 ตราบจนถึงแก่อนิจกรรม​เป็นบุตรนายสุด และ นางทิม สุนทรศารทูล
ถวิล สุนทรศารทูล เคยรับราชการในสังกัดกระทรวงมหาดไทย เคยดำรงตำแหน่งนายอำเภอกันตัง จังหวัดตรัง ผู้ว่าราชการจังหวัดอุดรธานี นครพนม อธิบดีกรมที่ดิน และเป็นปลัดกระทรวงมหาดไทย ในปี พ.ศ. 2506 ถึงปี พ.ศ. 2511 เป็นสมาชิกวุฒิสภา ในปี พ.ศ. 2511 จนกระทั่งในปี พ.ศ. 2512 ได้รับการแต่งตั้งรัฐมนตรีช่วยว่าการกระทรวงมหาดไทย ในรัฐบาลของจอมพลถนอม กิตติขจร ซึ่งมีจอมพลประภาส จารุเสถียร เป็นรัฐมนตรีว่าการกระทรวงมหาดไทย บทบาทสำคัญคือ การได้รับแต่งตั้งเป็นประธานคณะกรรมการเตรียมการจัดตั้งองค์การเก็บค่าผ่านทาง (ต่อมาคือ การทางพิเศษแห่งประเทศไทย) แต่รัฐบาลชุดดังกล่าวสิ้นสุดลงเพราะจอมพลถนอม นายกรัฐมนตรี ปฏิวัติยึดอำนาจรัฐบาลของตนเอง เมื่อวันที่ 17 พฤศจิกายน พ.ศ. 2514
หลังจากนั้นเขาได้รับแต่งตั้งเป็นรัฐมนตรีช่วยว่าการกระทรวงมหาดไทยอีกครั้ง ในรัฐบาลของจอมพลถนอม กิตติขจร อีกเช่นเคย จนกระทั่งเกิดเหตุการณ์ 14 ตุลา
ศาสนามิถรา
ศาสนามิถรา  เป็นศาสนาหรือความเชื่อลึกลับรูปแบบหนึ่งของชาวโรมัน เชื่อว่ามีพระเจ้าเพียงองค์เดียวคือมิทรัส  ซึ่งได้รับอิทธิพลจากเทพมิถรา  ซึ่งเป็นเพียงเทพเจ้าองค์หนึ่งในศาสนาโซโรอัสเตอร์ของชาวเปอร์เซียโดยรับผ่านชาวกรีก แต่เมื่อมาสู่ดินแดนยุโรป มิถราได้กลายเป็นเทพที่โดดเด่นและได้รับการนับถือเป็นการจำเพาะ แสดงให้เห็นถึงความสัมพันธ์ระหว่างเปอร์เซียและกรีก-โรมัน ศาสนามิถราเป็นที่นิยมในหมู่ทหารโรมันช่วงคริสต์ศตวรรษที่ 1 ถึงคริสต์ศตวรรษที่ 4
ผู้ที่เพิ่งเข้ารับศาสนามิถราจะต้องผ่านพิธีกรรมซับซ้อนเจ็ดขั้นตอนและมีพิธีกรรมรับประทานอาหารร่วมกัน ผู้รับเชื่อใหม่จะเรียกตนเองว่า "ซินเดซีออย"  แปลว่า "รวมกันด้วยการจับมือ" พวกเขาจะพบปะกันในศาสนสถานที่อยู่ในใต้ดินเรียกว่า "มิเทรียเอีย"  ปัจจุบันศาสนสถานเหล่านี้ยังหลงเหลืออยู่หลายแห่ง คาดว่าศูนย์กลางทางศาสนาตั้งอยู่ในโรม ศาสนามิถราแพร่หลายมากทางฝั่งตะวันตกของจักรวรรดิ ใต้สุดที่โรมันแอฟริกาและนูมีเดีย ตะวันตกสุดที่โรมันบริเตน และตะวันออกสุดที่โรมันซีเรีย
ศาสนามิถราถือเป็นศาสนาคู่แข่งกับศาสนาคริสต์ในยุคต้น ทว่าคริสต์ศตวรรษที่ 4 ผู้ที่นับถือศาสนามิถราเผชิญกับการประหารโดยคริสต์ศาสนิกชน ที่สุดศาสนามิถราก็ถูกปราบปรามและถูกกำจัดออกไปจากจักรวรรดิในช่วงท้ายของศตวรรษดังกล่าว
แนลียู นาฌา
แนลียู บอร์ฌิส จี โซซา (; 29 พฤศจิกายน ค.ศ. 1952, รีโอเดจาเนโร – 12 กรกฎาคม ค.ศ. 2018, อัลมีรังชีตามังดาแร) หรือที่รู้จักในชื่อ แนลียู นาฌา  เป็นนักมวยไทยชาวบราซิล เขาเป็นปรมาจารย์มวยไทยและเป็นผู้แนะนำกีฬาดังกล่าวในประเทศบราซิล เดิมที เขารู้จักรูปแบบการต่อสู้นี้ในช่วงที่เป็นทหารพลร่มในวิชาการบิน โดยได้พัฒนากระบวนยุทธหลังจากใช้เวลาสองปีในประเทศไทย
เขาเป็นหนึ่งในนักเทควันโดสายดำรายแรกของบราซิล และเป็นหนึ่งในผู้ก่อตั้งสมาคมมวยไทยรายแรกของบราซิล รวมทั้งรับผิดชอบการแข่งขันครั้งแรกในประเทศ ในช่วงต้นคริสต์ทศวรรษ 1980
ในคริสต์ทศวรรษ 1970 เขาย้ายไปที่กูรีชีบา และปรับเทคนิคมวยไทยแบบตะวันออกเพื่อก่อตั้ง "บราซิลเลียนมวยไทย" อีกทั้งปรับระบบการตั้งชื่อการชก ที่อยู่ในภาษาดั้งเดิมสำหรับคำศัพท์ภาษาเกาหลี รวมถึงเครื่องแต่งกาย โดยเริ่มสวมกิโมโนแทนกางเกงขาสั้น เนื่องด้วยกูรีชีบามีช่วงที่อากาศหนาวมาก ทั้งหมดนี้ ทำให้เขาได้รับการกล่าวว่าเป็น "บิดาแห่งมวยไทยของบราซิล"
หลังจากพัฒนาศิลปะการต่อสู้ในกูรีชีบา ลูกศิษย์ลูกหาของเขายังคงมีการพัฒนา เปลี่ยนเมืองให้มีการเอ่ยถึงรวมถึงโรงกีฬา เช่นเดียวกับการเอ่ยถึงวาลีตูดูที่เกิดขึ้นช่วงคริสต์ทศวรรษ 1990, ชัยชนะสูงสุดของอังเดร์ซง ซิลวา ผู้เรียนรู้และเชี่ยวชาญการต่อสู้ในเมืองหลวงของรัฐปารานา ตลอดจนความสำเร็จของเมารีซียู โชกุน, มูรีลู นินจา และโฌแซ "เปแล" ลังดี
ในปีสุดท้ายของชีวิต เขาอาศัยอยู่อย่างสันโดษและปิดบังชื่อ โดยประสบปัญหาทางการเงิน ครั้นเมื่อวันที่ 12 กรกฎาคม ค.ศ. 2018 เขาถูกพบว่าเสียชีวิตในห้องหอพักที่เมืองอัลมีรังชีตามังดาแร ในปริมณฑลของกูรีชีบา
Nélio Naja
นิยายสามก๊ก
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดตาก กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วย อำเภอเมืองตาก อำเภอวังเจ้า อำเภอสามเงา และอำเภอบ้านตาก (ยกเว้นตำบลท้องฟ้าและตำบลเกาะตะเภา)
ทั้งนี้ หลังจากที่ผู้ได้รับเลือกตั้ง นายธนัสถ์ ทวีเกื้อกูลกิจ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
เขตการเลือกตั้งที่ 2 ประกอบด้วย อำเภออุ้มผาง อำเภอพบพระ และอำเภอแม่สอด (ยกเว้นตำบลแม่กาษา ตำบลท่าสายลวด และตำบลแม่ปะ)
เขตการเลือกตั้งที่ 3 ประกอบด้วย อำเภอท่าสองยาง อำเภอแม่ระมาด อำเภอบ้านตาก (เฉพาะตำบลท้องฟ้าและตำบลเกาะตะเภา) และอำเภอแม่สอด (เฉพาะตำบลแม่กาษา ตำบลท่าสายลวด และตำบลแม่ปะ)
ทั้งนี้ หลังจากที่ผู้ได้รับเลือกตั้ง นายภาคภูมิ บูลย์ประมุข ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
อิลิยา สปาซอเยวิช
อิลิยา สปาซอเยวิช (; เกิดวันที่ 11 กันยายน 1987) เป็นนักฟุตบอลชาวอินโดนีเซีย เกิดที่มอนเตเนโกร ปัจจุบันเล่นในตำแหน่งกองหน้าให้กับบาหลียูไนเต็ดในลีกาซาตู สปาซอเยวิชมีความโดดเด่นในด้านการทำประตู โดยในช่วงที่เขาค้าแข้ง เขายิง 148 ประตู จากการลงเล่นอย่างเป็นทางการ 268 นัด จนได้รับสมญาว่า "สปาโซโกล"
สปาซอเยวิช เกิดที่เมืองบาร์ และเริ่มต้นอาชีพใน ค.ศ. 2004 ด้วยวัยเพียง 17 ปี กับสโมสรวอยวอดีนาในเซอร์เบียนซูเปอร์ลีกา เขาเล่นในตำแหน่งกองหน้าคู่กับ มิลอส กราซิก อดีตปีกของยูเวนตุส ต่อมาในเดือนกรกฎาคม 2005 เขาย้ายไปเล่นให้กับสโมสรซุตเยสกานิกชิชในมอนเตเนโกร ซึ่งเขายิง 7 ประตูจากการลงเล่น 17 นัด ต่อในเดือนกรกฎาคม 2006 สปาซอเยวิชตัดสินใจกลับไปเล่นในเซอร์เบีย โดยครั้งนี้ได้ไปเล่นให้กับซีเอสเค ปิวารา ซึ่งเขาได้ยิง 9 ประตูในการลงเล่น 18 นัด
ในเดือนมกราคม 2007 สปาซอเยวิชเซ็นสัญญากับดีนาโมทบิลีซี อดีตแชมป์ยูฟ่าคัพวินเนอร์สคัพในปี 1981 โดยช่วงที่เขาได้เล่นให้กับสโมสรนั้น เขายิง 30 ประตูจากการลงเล่น 61 นัดในจอร์เจียนลีกและจอร์เจียนคัพ ทำให้เขากลายเป็นผู้เล่นชาวต่างชาติคนแรกที่เป็นผู้ทำประตูสูงสุดต่อฤดูกาลของสโมสร นอกจากนี้ สปาซอเยวิช ยังคว้าแชมป์จอร์เจียนลีก จอร์เจียนคัพ และจอร์เจียนซูเปอร์คัพ และเขาได้ลงเล่นนัดแรกในยูฟ่าแชมเปียนส์ลีกเมื่อวันที่ 30 กรกฎาคม ค.ศ. 2008 ในนัดที่พานาธิไนกอส
โบรักคาคัก.
ในเดือนกรกฎาคม ค.ศ. 2009 สปาซอเยวิชเกือบได้เซ็นสัญญากับอาร์มิเนียบีลเฟลด์ในบุนเดิสลีกา แต่การย้ายตัวล้มเหลวเนื่องจากไม่บรรลุข้อตกลงด้านการเงิน ทำให้เรดสตาร์เบลเกรด สนใจที่จะซื้อตัวเขา แต่สุดท้าย สปาซอเยวิชก็ได้ย้ายไปเล่นให้กับโบรักคาคักในเซอร์เบียนซูเปอร์ลีกาเมื่อวันที่ 31 กรกฎาคม ค.ศ. 2009
ไลปายัสเมตาเลิกส์.
ในวันที่ 30 มีนาคม ค.ศ. 2010 สปาซอเยวิช เซ็นสัญญากับไลปายัสเมตาเลิกส์ แชมป์ลีกของลัตเวีย เขายิง 6 ประตูจากการลงเล่น 11 นัดในลัตเวียนลีกและลัตเวียนฟุตบอลคัพ
ตรีกาลา.
ในวันที่ 10 กันยายน ค.ศ. 2010 สปาซอเยวิชย้ายไปร่วมกับตรีกาลา ก่อนที่วันเปิดฤดูกาลของกรีกฟุตบอลลีกเพียงสองวัน เขาได้ลงเล่นในสนาม 203 นาทีใน 13 นัดแรก ขณะนัดแรก เขาได้รับข้อเสนอจากบาหลีเดวาตา ทำให้เขาตัดสินใจเดินทางไปยังอินโดนีเซีย
บาหลีเดวาตา.
ในวันที่ 1 มกราคม ค.ศ. 2011 สปาซอเยวิชไปถึงอินโดนีเซีย และเซ็นสัญญากับบาหลีเดวาตา ซึ่งเขาได้กลายเป็นผู้เล่นแกนหลักของสโมสร โดยยิง 8 ประตูในครึ่งฤดูกาลแรกของลีกาพรีเมียร์ฤดูกาล 2011 นอกจากนี้ เขายังยิง 2 ประตูในเกมกระชับมิตรเมื่อวันที่ 23 สิงหาคม ค.ศ. 2011 นัดที่พบกับทีมชาติอินโดนีเซียรุ่นอายุไม่เกิน 23 ปี แม้ว่าในนัดนั้น บาหลีจะแพ้ไป 2–4 ก็ตาม
ในเดือนตุลาคม ค.ศ. 2017 สปาซอเยวิชได้รับความเป็นพลเมืองของอินโดนีเซียอย่างเป็นทางการ ต่อมาสปาซอเยวิชได้ลงเล่นนัดแรกให้กับทีมชาติอินโดนีเซียในเกมกระชับมิตรอย่างไม่เป็นทางการ นัดที่แพ้ซีเรีย รุ่นอายุไม่เกิน 23 ปี เมื่อวันที่ 18 พฤศจิกายน ค.ศ. 2017 และในสัปดาห์ถัดมา วันที่ 25 พฤศจิกายน สปาซอเยวิชได้ลงเล่นในเกมกระชับมิตรอย่างเป็นทางการ นัดที่ชนะกายอานา 2–1 โดยเขายิงสองประตูในนัดนั้น
อิลิยา สปาซอเยวิช สมรสกับภรรยาชาวอินโดนีเซีย และอาศัยในอินโดนีเซียด้วยกัน บุตรทั้งสองของเขาเป็นชาวอินโดนีเซีย บุตรชาย ดรากัน เกิดวันที่ 28 พฤศจิกายน ค.ศ. 2014 และบุตรสาว อิรินา เกิดวันที่ 27 กุมภาพันธ์ ค.ศ. 2017
Ilija Spasojević
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดนครพนม กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วย อำเภอบ้านแพง อำเภอนาทม อำเภอศรีสงคราม และอำเภอนาหว้า
เขตการเลือกตั้งที่ 2 ประกอบด้วย อำเภอโพนสวรรค์ อำเภอท่าอุเทน และอำเภอเมืองนครพนม (เฉพาะตำบลในเมือง ตำบลหนองแสง ตำบลอาจสามารถ ตำบลนาราชควาย ตำบลหนองญาติ และตำบลท่าค้อ)
เขตการเลือกตั้งที่ 3 ประกอบด้วย อำเภอเรณูนคร อำเภอธาตุพนม และอำเภอเมืองนครพนม (เฉพาะตำบลบ้านกลาง ตำบลดงขวาง ตำบลขามเฒ่า ตำบลคำเตย ตำบลโพธิ์ตาก และตำบลนาทราย)
เขตการเลือกตั้งที่ 4 ประกอบด้วย อำเภอนาแก อำเภอวังยาง อำเภอปลาปาก และอำเภอเมืองนครพนม (เฉพาะตำบลวังตามัว ตำบลกุรุคุ และตำบลบ้านผึ้ง)
ตุลาคม พ.ศ. 2562
ตุลาคม พ.ศ. 2562 เป็นเดือนที่ 10 ของปี พ.ศ. 2562 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
ทางหลวงแผ่นดินหมายเลข 1073
ทางหลวงแผ่นดินหมายเลข 1073 สายหนองสังข์-โพธิ์ไทรงาม เป็นทางหลวงแผ่นดินขนาด 2 ช่องจราจร เชื่อมต่อการจราจรระหว่างอำเภอบรรพตพิสัย จังหวัดนครสวรรค์ กับอำเภอบึงนาราง จังหวัดพิจิตร ระยะทางตลอดสายทั้งสิ้น 45.607 กิโลเมตร
ทางหลวงแผ่นดินหมายเลข 1073 แบ่งเขตการควบคุมออกเป็น 2 ตอน ได้แก่
เจ้าหญิงโซเฟีย ดัชเชสแห่งกาลาเบรีย
เจ้าหญิงโซเฟีย ดัชเชสแห่งกาลาเบรีย  (พระนามเดิม:โซเฟีย แลนด์ดิลอส ยา เมนกาเลโฮ) ประสูติเมื่อวันที่ 23 พฤศจิกายน พ.ศ. 2516 ณ มาดริด สเปน เป็นบุตรีของ โจเซ มานูเอล แลนด์ดิลอส ยา เมนกาเลโฮ และ มาเรีย เด แลนด์ดิลอส ยา เมนกาเลโฮ
โซเฟีย แลนด์ดิลอส ยา เมนกาเลโฮ ได้เข้าพิธีเสกสมรสกับ เจ้าชายเปรโด ดยุกแห่งกาลาเบรีย เมื่อวันที่ 30 มีนาคม พ.ศ. 2544 รับพระราชทานพระอิสริยยศ ดัชเชสแห่งกาลาเบรีย เจ้าหญิงแห่งบูร์บง-ซิซิลีทั้งสอง พระชายา โดยมีพระบุตรร่วมกันถึง 7 พระองค์
ก้น
การประท้วงต่อต้านร่างรัฐบัญญัติส่งผู้ร้ายข้ามแดนฮ่องกง พ.ศ. 2562
ความคิดของสี จิ้นผิงว่าด้วยสังคมนิยมกับลักษณะของจีนสำหรับสมัยใหม่
ศาสนาสะมาริตัน
ศาสนาของชาวสะมาริตัน  หรือ ศาสนาสะมาริตัน  เป็นศาสนาประจำชาติ ของชาวสะมาริตัน (หรือชาวสะมาเรีย) นับเป็นวงศ์วานอิสราเอลกลุ่มหนึ่ง แม้ตัวศาสนาจะมีความใกล้เคียงกับศาสนายูดาห์ แต่แตกต่างตรงที่ชาวสะมาริตันจะนับถือคัมภีร์โทราห์เฉพาะห้าเล่มแรกเท่านั้น บางฉบับมีสำนวนเป็นของตนเองต่างจากโทราห์ของชาวยิวเล็กน้อยเรียกว่าโทราห์สะมาริตัน พวกเขาเชื่อว่าเป็นคัมภีร์เก่าแก่ดั้งเดิม ไม่มีการเปลี่ยนแปลงเนื้อหาอย่างโทราห์ของชาวยิว นอกจากโทราห์สะมาเรียแล้ว พวกเขายังเทิดทูนหนังสือโยชูวาฉบับของตนเองและยอมรับบุคคลในไบเบิลเช่นอีไล
ชาวสะมาริตันมีธรรมศาลาและมหาปุโรหิตเป็นของตนเองแยกจากศาสนายูดาห์ พวกเขามักอธิบายว่าสะมาริตันเป็นศาสนาที่เกิดขึ้นโดยโมเสส และไม่เคยเปลี่ยนแปลงหลักธรรมคำสอนเลยมากว่าพันปี ชาวสะมาริตันเชื่อว่าศาสนายูดาห์และโทราห์ของชาวยิวถูกปรับเปลี่ยนไปตามกาลเวลา และพวกเขาไม่สามารถปฏิบัติตนตามโองการของพระเป็นเจ้าที่บัญชาไว้บนภูเขาซีนาย ชาวยิวเชื่อว่าเนินพระวิหารเป็นสถานที่ศักดิ์สิทธิ์ แต่ชาวสะมาริตันนับถือภูเขาเกริซิมเป็นสถานที่ศักดิ์สิทธิ์ ใน พ.ศ. 2565 มีผู้นับถือศาสนาสะมาริตันจำนวน 840 คน
นัตยา ทองเสน (เกิด 4 ตุลาคม พ.ศ. 2540) เป็นนักแสดง นางแบบหญิงชาวไทย สังกัดเดอะ วัน เอ็นเตอร์ไพรส์
นัตยา ทองเสน เกิดเมื่อวันที่ 4 ตุลาคม พ.ศ. 2540 ที่อำเภอเมืองภูเก็ต จังหวัดภูเก็ต เป็นบุตรของนางนงนุช ทองเสน จบการศึกษาระดับชั้นมัธยมศึกษาจากโรงเรียนเฉลิมพระเกียรติสมเด็จพระศรีนครินทร์ ภูเก็ต สำเร็จการศึกษาระดับปริญญาตรีจากมหาวิทยาลัยราชภัฏสวนสุนันทา คณะวิทยาการจัดการ สาขาบริหารธุรกิจ
การทำงานในวงการบันเทิง.